南華利侍者持昺和尚語至疏山請校入版乃作偈送之謁序于徐大資
作者：釋慧空
朝代：宋

paragraphs: 曹溪大士出現世，誰其侍者道人利。
雷轟電激槌拂間，涓滴無遺水傳器。
而今底事難覆藏，蓋是火後莖茅長。
未言字字負此老，且要浩浩流諸方。
最初有箇譊訛處，徧示知音著何語。
東山有語人未知，請問東湖老居士。